Timantit ovat ikuisia
Timantit ovat ikuisia () on Guy Hamiltonin ohjaama James Bond -elokuva vuodelta 1971. Elokuvassa Bondia näyttelee virallisessa Bond-elokuvassa viimeistä kertaa Sean Connery. Rooliin oli jo valittu yhdysvaltalainen näyttelijä John Gavin, kun Connery antoikin suuren palkkion houkuttelemana periksi siihen asti kieltäydyttyään. Elokuva perustuu Ian Flemingin romaaniin "Timantit ovat ikuisia" (1956, suom. 1966).
Hänen majesteettinsa salaisessa palveluksessa
Hänen majesteettinsa salaisessa palveluksessa () on Peter R. Huntin ohjaama "James Bond" -elokuva vuodelta 1969. Bond-sarjan kuudennessa osassa James Bondia esittää Sean Conneryn sijaan australialainen George Lazenby. Kuitenkin jo seuraavassa elokuvassa "Timantit ovat ikuisia" Connery palasi takaisin Bondin rooliin. Timothy Daltonin piti korvata Sean Connery James Bondina, mutta tämä kieltäytyi nuoreen ikäänsä (23 vuotta) vedoten ja teki Bond-debyyttinsä vasta 18 vuotta myöhemmin.